ג'סטין ג'קסון

ג'סטין ארון ג'קסון (באנגלית: Justin Aaron Jackson; נולד ב-28 במרץ 1995) הוא כדורסלן אמריקאי, המשחק בקבוצת טקסס לג'נדס מליגת הפיתוח של ה-NBA, בעמדת הסמול פורוורד. בשנת 2017 זכה בטורניר אליפות המכללות בכדורסל, כאחד מכוכבי קבוצת אוניברסיטת קרוליינה הצפונית.

נעורים וקריירת מכללות
ג'קסון נולד וגדל ביוסטון שבטקסס, ועד גיל 18 למד בחינוך ביתי. בתקופת נעוריו שיחק בקבוצת הכדורסל של ארגון "Christian Youth" המקומי, והתבלט כאחד משחקני הנוער המצטיינים בארצות הברית. בקיץ 2014 נבחר להשתתף במשחק מקדונלד'ס אול-אמריקן, ואף זכה בתואר ה-MVP של המשחק (במשותף עם ג'אליל אוקפור) לאחר שקלע 23 נקודות ב-92% קליעה מהשדה.

בין השנים 2014–2017 למד באוניברסיטת קרוליינה הצפונית בצ'אפל היל, ושיחק בקבוצת הכדורסל שלה (ה"טאר הילס") תחת המאמן רוי ויליאמס. בעונתו השנייה בקבוצה סייע לה להפעיל למעמד גמר טורניר אליפות המכללות, עם ממוצע של 12.2 נקודות למשחק, אולם קבוצתו הפסידה במשחק הגמר מול אוניברסיטת וילאנובה. בעונה העוקבת הוביל את קלעי קבוצתו עם ממוצע של 18.3 נקודות למשחק, והוליך את הטאר הילס לזכייתם השישית באליפות טורניר המכללות. במשחק הגמר, בו גברה קרוליינה הצפונית על אוניברסיטת גונזגה בתוצאה 71–65, קלע ג'קסון 16 נקודות. בסיום אותה עונה זכה בתואר שחקן העונה של מחוז ACC, ונבחר לחמישיית העונה של ליגת המכללות (First-team All-American).

קריירת משחק מקצועית
סקרמנטו קינגס
בדראפט ה-NBA 2017 נבחר ג'קסון בבחירה ה-15 על ידי פורטלנד טרייל בלייזרס, אך מיד נשלח בטרייד לסקרמנטו קינגס. לאורך עונת הרוקי שלו פתח ב-41 מתוך 68 המשחקים בהם שותף, ותרם 6.7 נקודות בממוצע למשחק. במהלך העונה נשלח מספר פעמים לקבוצת הבת של הקינגס מליגת הפיתוח – רינו ביגהורנס – ובששת משחקיו עמה קלע 17.8 נקודות בממוצע למשחק. ב-5 בינואר 2019 קלע שיא קריירה של 28 נקודות בהפסד קבוצתו מול גולדן סטייט ווריורס.

דאלאס מאבריקס
ב-6 בפברואר 2019, לאחר כשנה וחצי בסקרמנטו, הועבר יחד עם זאק רנדולף בטרייד לדאלאס מאבריקס, בתמורה להריסון בארנס. עד לסיום עונת  קלע 8.2 נקודות למשחק עבור המאבריקס.

אוקלהומה סיטי ת'אנדר
לקראת עונת  הועבר לאוקלהומה סיטי ת'אנדר, במסגרת טרייד משולש בו הייתה מעורבת גם דטרויט פיסטונס.

מילווקי באקס
באפריל 2021 שוחרר מהת'אנדר, וחתם על "חוזה כפול" בקבוצת מילווקי באקס. בסיום אותה עונה זכה עם הבאקס באליפות ה-NBA.

טקסס לג'נדס
באוקטובר 2021 חזר לדאלאס אך יום אחרי שוחרר מקבוצה ולאחר שבוע בקבוצת הפיתוח של דאלאס טקסס לג'נדס.

בוסטון סלטיקס
ב-18 בדצמבר 2021 חתם על חוזה לעשרה ימים בבוסטון סלטיקס.

פניקס סאנס
ב-5 בינואר 2022 חתם על חוזה לעשרה ימים בפיניקס סאנס.

סטטיסטיקות הקריירה
בעונה הסדירה של ה-NBA
 עונה  קבוצה  משחקים  חמישייה  דקות  % מהשדה  % משלוש  % מהעונשין  ריבאונדים  אסיסטים  חטיפות  חסימות  נקודות  סקרמנטו 68  41  22.1  0.442  0.308  0.722  2.8  1.1  0.4  0.2  6.7 סקרמנטו 52  3  20.8  0.424  0.346  0.779  2.8  1.3  0.4  0.3  6.7 דאלאס 29  11  18.3  0.484  0.372  0.724  2.3  1.0  0.3  0.0  8.2  דאלאס 65  3  16.1  0.396  0.294  0.840  2.4  0.8  0.2  0.2  5.5אוקלהומה 33  3  16.5  0.406  0.306  .857  2.2  1.5  0.5  0.1  7.2מילווקי 1  0  33.0  0.333  0.333  0.500  6.0  1.0  0.0  0.0  9.0 בוסטון 1  0  2.0  0.000  –  1.000  0.0  0.0  0.0  0.0  2.0 פיניקס 6  0  5.8  0.357 0.333  –   1.2  0.3  0.0  0.0  2.2  בוסטון 23  0  4.7  0.259  0.250  0.500  0.7  0.4  0.2  0.2  0.9  278  61  17.6  0.423  0.319  0.796  2.4  1.0  0.3  0.2  6.0

בפלייאוף ה-NBA
 עונה  קבוצה  משחקים  חמישייה  דקות  % מהשדה  % משלוש  % מהעונשין  ריבאונדים  אסיסטים  חטיפות  חסימות  נקודות  דאלאס 3  0  5.3  0.167  0.000  0.500  1.0  0.0  0.0  0.0  1.3  3  0  5.3  0.167  0.000  0.500  1.0  0.0  0.0  0.0  1.3

קישורים חיצוניים

הערות שוליים

קטגוריה:אמריקאים ילידי טקסס
קטגוריה:יוסטון: אישים
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:טקסס: כדורסלנים
קטגוריה:כדורסלני אוניברסיטת קרוליינה הצפונית בצ'אפל היל
קטגוריה:בחירות דראפט של פורטלנד טרייל בלייזרס
קטגוריה:כדורסלני סקרמנטו קינגס
קטגוריה:כדורסלני רינו ביגהורנס
קטגוריה:כדורסלני דאלאס מאבריקס
קטגוריה:כדורסלני אוקלהומה סיטי ת'אנדר
קטגוריה:כדורסלני מילווקי באקס
קטגוריה:כדורסלני טקסס לג'נדס
קטגוריה:כדורסלני בוסטון סלטיקס
קטגוריה:כדורסלני פיניקס סאנס
קטגוריה:אמריקאים שנולדו ב-1995